CELEX: 32014R1294
Language: lv
Date: 2014-12-04 00:00:00
Title: Komisijas Īstenošanas regula (ES) Nr. 1294/2014 ( 2014. gada 4. decembris ), ar ko groza Regulu (EK) Nr. 1238/95 attiecībā uz Kopienas Augu šķirņu birojam maksājamās pieteikuma maksas un izskatīšanas maksas līmeni

5.12.2014   
            
            
               LV
            
            
               Eiropas Savienības Oficiālais Vēstnesis
            
            
               L 349/30
            
         KOMISIJAS ĪSTENOŠANAS REGULA (ES) Nr. 1294/2014
   (2014. gada 4. decembris),
   ar ko groza Regulu (EK) Nr. 1238/95 attiecībā uz Kopienas Augu šķirņu birojam maksājamās pieteikuma maksas un izskatīšanas maksas līmeni
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1994. gada 27. jūlija Regulu (EK) Nr. 2100/94 par Kopienas augu šķirņu aizsardzību (1) un jo īpaši tās 113. pantu,
   pēc apspriešanās ar Kopienas Augu šķirņu biroja administratīvo padomi,
   tā kā:
   
               (1)
            
            
               Komisijas Regulas (EK) Nr. 1238/95 (2) 7. pantā ir izklāstīti noteikumi attiecībā uz pieteikuma maksu, kas maksājama Kopienas Augu šķirņu birojam (turpmāk – “Birojs”) par pieteikumu apstrādi attiecībā uz Kopienas augu šķirņu aizsardzības piešķiršanu.
            
         
               (2)
            
            
               Pamatojoties uz pieredzi, ko Birojs guvis attiecībā uz maksu, kas saistīta ar spēkā neesošu Kopienas augu šķirņu aizsardzības pieteikumu izskatīšanu, ir lietderīgi samazināt Biroja iekasējamo maksu par pieteikumu.
            
         
               (3)
            
            
               Regulas (EK) Nr. 1238/95 8. panta 1. punktā un I pielikumā noteiktas maksas par tādas šķirnes tehniskās izskatīšanas organizēšanu un veikšanu, uz kuru attiecas pieteikums par Kopienas augu šķirņu aizsardzību, kas maksājamas Birojam (turpmāk – “Izskatīšanas maksa”).
            
         
               (4)
            
            
               Attiecībā uz tādu šķirņu tehnisko izskatīšanu, kuru materiāla ražošanai atkārtoti ir jāizmanto materiāls ar īpašiem komponentiem, pieredze liecina, ka minētās pārbaudes izmaksas katrā konkrētā gadījumā var ievērojami atšķirties. Maksai par tehnisko izskatīšanu būtu jāsedz izmaksas, kas saistītas ar šķirnes un katra īpašā šķirnes komponenta tehnisko izskatīšanu. Tāpēc šādos gadījumos nebūtu jānosaka maksimālā tehniskās izskatīšanas maksas summa.
            
         
               (5)
            
            
               Saistībā ar tehnisko izskatīšanu gūtā pieredze liecina, ka kopējā Biroja iekasēto izskatīšanas maksu summa nesedz to maksu kopapjomu, kas Birojam ir jāmaksā izskatīšanas birojiem. Tomēr Biroja iekasētajām maksām principā būtu jāsedz maksājumi, kas tam ir jāveic. Tādēļ Regulas (EK) Nr. 1238/95 I pielikumā noteiktā maksa būtu jāpaaugstina. Vienlaikus būtu jāvienkāršo minētajā pielikumā noteiktās izmaksu grupas.
            
         
               (6)
            
            
               Tādēļ būtu attiecīgi jāgroza Regula (EK) Nr. 1238/95.
            
         
               (7)
            
            
               Šajā regulā paredzētie pasākumi ir saskaņā ar Kopienas Augu šķirņu aizsardzības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 1238/95 groza šādi:
   
               1)
            
            
               regulas 7. panta 7. punktu aizstāj ar šādu:
               “7.   Ja pieteikuma maksa ir saņemta, bet saskaņā ar pamatregulas 50. pantu pieteikums ir spēkā neesošs, Birojs ietur pieteikuma maksu EUR 200 apmērā, bet pārējo atmaksā, pieteikuma iesniedzējam paziņojot par pieteikumā konstatētajiem trūkumiem.”;
         
               2)
            
            
               regulas 8. panta 1. punktu aizstāj ar šādu:
               “1.   Maksas par tādas šķirnes tehniskās izskatīšanas organizēšanu un veikšanu, uz kuru attiecas pieteikums par Kopienas augu šķirņu aizsardzības piešķiršanu (izskatīšanas maksa), maksājamas saskaņā ar I pielikumu par katru sāktu kultūras audzēšanas periodu. Tādu šķirņu gadījumā, kam materiāla ražošanai atkārtoti ir jāizmanto materiāls ar īpašiem komponentiem, I pielikumā noteiktā izskatīšanas maksa ir jāmaksā par šādu šķirni un par katru no komponentiem, kam nav pieejams oficiāls apraksts un kas arī ir jāizvērtē.”;
         
               3)
            
            
               regulas I pielikumu groza saskaņā ar šīs regulas pielikumu.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2015. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 227, 1.9.1994., 1. lpp.
   
   
      (2)  Komisijas 1995. gada 31. maija Regula (EK) Nr. 1238/95, ar ko nosaka īstenošanas noteikumus Padomes Regulas (EK) Nr. 2100/94 piemērošanai attiecībā uz maksām, kuras maksājamas Kopienas Augu šķirņu birojam (OV L 121, 1.6.1995., 31. lpp.).
   
      PIELIKUMS
      Regulas (EK) Nr. 1238/95 I pielikumu aizstāj ar šādu:
      
         
            “I PIELIKUMS
            Regulas 8. pantā minētās maksas, kas attiecas uz tehnisko izskatīšanu
            Maksa par tādas šķirnes tehnisko izskatīšanu, uz kuru attiecas 8. pants, nosaka atbilstoši tabulai:
            
                        (EUR)
                     
                  
                         
                     
                     
                        Izmaksu grupa
                     
                     
                        Maksa
                     
                  
                        
                           Lauksaimniecības augu grupa
                        
                     
                  
                        1.
                     
                     
                        Kartupeļi
                     
                     
                        1 960
                     
                  
                        2.
                     
                     
                        Eļļas rapši
                     
                     
                        1 860
                     
                  
                        3.
                     
                     
                        Stiebrzāles
                     
                     
                        2 210
                     
                  
                        4.
                     
                     
                        Pārējās lauksaimniecības sugas
                     
                     
                        1 430
                     
                  
                        
                           Augļu grupa
                        
                     
                  
                        5.
                     
                     
                        Āboli
                     
                     
                        3 210
                     
                  
                        6.
                     
                     
                        Zemenes
                     
                     
                        2 740
                     
                  
                        7.
                     
                     
                        Pārējās augļu sugas
                     
                     
                        2 550
                     
                  
                        
                           Dekoratīvo augu grupa
                        
                     
                  
                        8.
                     
                     
                        Dekoratīvie siltumnīcas augi
                     
                     
                        2 140
                     
                  
                        9.
                     
                     
                        Dekoratīvie āra augi
                     
                     
                        1 960
                     
                  
                        10.
                     
                     
                        Dekoratīvie siltumnīcā neaudzējamie augi
                     
                     
                        1 770
                     
                  
                        11.
                     
                     
                        Dekoratīvie ārā neaudzējamie augi
                     
                     
                        1 570
                     
                  
                        12.
                     
                     
                        Īpašie dekoratīvie augi
                     
                     
                        3 040
                     
                  
                        
                           Dārzeņu grupa
                        
                     
                  
                        13.
                     
                     
                        Siltumnīcas dārzeņi
                     
                     
                        2 150
                     
                  
                        14.
                     
                     
                        Āra dārzeņi
                     
                     
                        1 960”